
Резюме: Правилното съхранение на взривни вещества е критичен елемент за индустриалната и национална безопасност, изискващ строги инженерни мерки, контрол на микроклимата и разделяне на компонентите. Разработката подчертава значението на техническите решения, специализирани контейнери, специализираната инфраструктура, влючваща, изграждането на защитни земни насипи, спазването на техническа дисциплина и осигуряване на съответствие с националните и международни стандарти за управление на риска.

Безопасното съхранение и управление на взривните вещества изисква задълбочено разбиране на тяхната физикохимична стабилност. То е комплекс от задачи свързани с правилното съхранение, методите, периодичните изследвания за химичната устойчивост и балистичните показатели на взривните вещества и зарядите изработени от тях. Включва продължително запазване на техните характеристики спазвайки технологичните изисквания за съхранение, безопасното им използване, както и навременното им отстраняване и унищожаване. Тестовете за химическа стабилност са част от задачите за управление на взривните вещества и дават възможност да бъдат определени и прогнозирани годините и продължителността на „живот“ на зарядите. 

Abstract: Proper storage of explosives is a critical element for industrial and national safety, strict requirements for engineering measures, microclimate control and separation of components. The development emphasizes the importance of technical solutions, specialized containers, specialized infrastructure, including the construction of protected earth embankments, compliance with technical discipline ensures non-compliance with national and international risk management standards.

The safe storage and management of explosives requires a thorough understanding of their physicochemical stability. It is a complex of tasks related to the proper storage, methods, periodic tests of chemical resistance and ballistic performance of explosives and charges made from them. It includes the long-term preservation of their characteristics while complying with the technological requirements for storage, their safe use, as well as their timely removal and destruction. Chemical stability tests are part of the tasks of explosives management and make it possible to determine and predict the years and duration of "life" of charges.

Въведение
Съхранението на взривни вещества и боеприпаси е съществен елемент от системата за осигуряване на безопасността и експлоатационната годност на боеприпасите през целият им жизнен цикъл. Независимо от тяхното предназначение, те съдържат енергийно наситени химични вещества, чиито физикохимични свойства могат да се изменят под въздействието на времето и факторите на околната среда. Осигуряването на оптимални условия за съхранение е определящо за запазване на тяхната стабилност, функционални характеристики и безопасна експлоатация [6]. В процеса на продължително съхранение протичат физикохимични процеси на стареене, които могат да доведат до намаляване на химичната стабилност, промяна на балистичните характеристики и повишаване на риска от самоускоряващо се разлагане, самозапалване или детонация. 
Сред най-характерните процеси повлияващи на стабилността на взривните вещества и боеприпаси са химичното разлагане, ексудацията на течните компоненти, слепването на барутните зърна, стратификацията на състава, загубата на летливи вещества, промяната на механичните свойства, а така също и намаляване ефективността на стабилизаторите. Важни фактори определящи стабилността са също химичната природа на взривното вещество, наличието или отсъствието на нестабилни примеси, или компоненти несъвместими помежду си и условията на съхранение. Съхранението на големи количества взривни вещества и боеприпаси с ниска експлозивна стабилност може да доведе до процеси като самоускоряващо се разлагане и експлозия. 

Скоростта и интензивността на тези процеси силно зависят и от конструктивните особености на боеприпасите. Значително ускорение на тяхното протичане оказват, условията на околната среда, повишената температура и влажност, вентилацията, механичните въздействия [6,9]. Съвременните подходи за управление на безопасността се основават на непрекъснат контрол на техническото състояние на боеприпасите, мониторинг на параметрите на средата и прилагане на национални и международни нормативни документи, които регламентират изискванията за безопасно съхранение и управление на риска [1,2].
Настоящият доклад разглежда основните фактори, определящи безопасността на боеприпасите и взривните вещества и съвременните методи за контрол, при тяхното дългосрочно съхранение.
Изисквания за съхранение на взривни вещества и снарядената с тях продукция.

Съхранението на взривни вещества и боеприпаси трябва да бъде организирано, така че да осигурява максимална безопасност при  приемане, манипулация и издаване, както и строга отчетност  на съхраняваните материали.


Складовите сгради се строят съгласно изискванията на Наредба № РД-02-20-1/19.01.2017г. за планиране и проектиране на строежи, предназначени за производство, съхранение и търговия на оръжия, боеприпаси, взривни вещества и пиротехнически изделия. Като строежите с потенциален риск от взрив, се проектират с ниво І на мълниезащита или първа категория на мълниезащита с мълниезащитна зона тип А [2,4]. В района на складовата база е забранено, внасяне на средства за запалване (кибрит, запалки и др.). До всеки склад трябва да има път, добре обезопасен в зависимост от терена [4,5].
Защитните съоръжения срещу разпространяване на взрив от сградите, се проектират като земен насип или когато е подходящо, с водно съоръжение за намаляване енергията на взрива. Земният насип се изгражда от пластични или сипещи се материали, като се забранява използването на камъни, чакъл и горими материали.
Забранява се, товарене на боеприпаси в транспортни средства над установените за тях норми за товароподемност. Скоростта на движение при превозване на боеприпаси на територията на базата за автомобилния транспорт, не трябва да бъде по-голяма от 30 км/ч.

Забранено е, разопаковането и раздаването на взривни вещества в базисните складове. Взривните вещества и средства за взривяване и готова продукция се складират на фигури върху пода, дървени скари или на стелажи. Сандъците със съхраняваната продукция трябва да бъдат здрави и наредени с капаците нагоре и стабилно закрепени. Не се допуска нареждането на височина, при която натоварването на един квадратен метър от пода на хранилището превишава допустимото количество или не осигурява запазването здравината на долните редове сандъци. Не се разрешава да се съхраняват боеприпаси от една партида в различни складови помещения. Сандъците трябва да имат установена маркировка.

В склада за взривни материали се води отчетност за приходите, разходите и наличността на взривните вещества и средства за взривяване по видове, марки и типове. Не се разрешава в един склад да се съхраняват годни боеприпаси и боеприпаси, подлежащи на унищожаване или ремонт.

Бездимните барути и зарядите в торбички се съхраняват в херметична опаковка в тухлени складове с леки покриви. Тротил и други взривни вещества и състави, допълнителни детонатори и разривни заряди се съхраняват в пломбирана опаковка, в отделни сандъци [2].

При съхранение на взривни вещества сградите се осигуряват със сигнално-охранителна и пожароизвестителна техника и система за физическа охрана. Задължително на лицата съгласно чл.2 от Наредба № Iз -575 на МВР от 2 март 2011г. изданена във връзка с прилагането на Закона за оръжията, боеприпасите, взривните вещества и пиротехнически изделия. се провежда обучение за безопасна работа, а на лицата, работещи в сградата, се провежда ежедневен инструктаж [3].
Нормативни изисквания за температура и влажност. 

В българското военно дело и отбранителна индустрия изискванията за микроклимата в складовете за взривни вещества и снаряди са изключително строги. Те са регламентирани в държавните технически спецификации, уставите за логистично осигуряване и международните стандарти на НАТО, STANAG 4440 и ръководството AASTР – 1 [7,9]. 
С цел поддържане на постоянни стойности на микроклимата,  параметрите на въздуха се измерват ежедневно и се вписват в задължителен складов дневник. Оптималния диапазон на температурата на съхранение, за по-голямата част от конвенционалните снаряди и взривни вещества е между +10ºС и +20ºС. Максимално допустимата температура в помещенията не трябва да превишава +30ºС за продължителен период.

Минимално допустимата температура може да бъде +5ºС. Замръзване не е желателно за пластмасовите и каучуковите уплътнения на капсулите и управляемите ракети, тъй като те стават крехки и губят херметичност. Денонощното колебание на температурата не трябва да надвишава 5ºС. Резките промени предизвикват термично разширение и свиване на материалите, което нарушава вътрешната геометрия на зарядите и може да доведе до пукнатини в барутните шашки.

Относителната влажност на въздуха в склада трябва да се поддържа под 60%. Влага над 65% води до конденз по металните части на снарядите и задейства процеси на хидролиза в метателните заряди, намалявайки тяхната начална скорост при изстрел, а най-сигурната среда за дълготрайно съхранение е в границите между 45% и 55%. При сух въздух с влажност под 30%, рязко се увеличава риска от натрупване на статично електричество по повърхностите и дрехите на персонала, което може да доведе до възпламеняване на чувствителни детонатори.
Задължително е в складовете да има искробезопасна вентилация. Всички вентилатори и мотори са в взривозащитено изпълнение (Ех- proof/ATEX), за да не произвеждат искра при влючване.
В херметическите сандъци със снаряди се поставят торбички със силикагел, който улавя остатъчната влага. В самите помещения се разполагат индустриални влагоуловители без открити нагреватели [2].

Република България хармонизира своите вътрешни разпоредби с утвърдени стандарти на НАТО. Основен стълб в тази регулаторна рамка е стандартизационното споразумение STANAG 4440 – който служи за официално въвеждане и ратифициране на ръководството AASTP – 1, чиято основна цел е да установи принципи и насоки за безопасност на
[image: image1.wmf]конвенционалните боеприпаси и взривни вещества за страните на НАТО. Освен съхранението, в стандарта се дават конкретни детайли за проектирането на наземни депа за боеприпаси, противопожарни системи, вентилация. Той дефинира строгите принципи за количество и разстояние, както и инженерните критерии за проектиране на постоянни арсенали. Практическото му приложение в управление на риска се свежда да няколко фундаментални стълба:

а) категоризация на риска – класифицира експлозивите по начина, по който реагират при инцидент:
Клас 1.1 – риск от незабавна детонация на целия склад. Рискът се управлява чрез огромни отстояния.

Клас 1.2 – опасност от разпръскване на осколки.  Рискът се управлява чрез изграждане на защитни стени.

Клас 1.3  – риск от интензивен огън и топлинно излъчване. Рискът се управлява с автоматизирани пожарогасителни системи.

б) изчисляване на критериите за разстояние според количеството – това е най-важният инструмент за управление на риска на терен. Математически изчислява връзката между количеството експлозив в дадена сграда и разстоянието до други обекти. Целта е рискът за околната среда да бъде сведен до приемливи граници. 
в) управление на съвместимостта при съхранение – за да се намали рискът от химическа нестабилност или случайна детонация, боеприпасите са разделени в групи за съвместимост (букви от А до S) [7].


Според стандарта STANAG 4440 [9] строго се забранява съвместното съхранение на детонатори (силно чувствителни, група В) заедно с основните експлозиви (слабо чувствителни, група D). Така рискът от човешка грешка свежда последиците до нула.

г) пасивно намаляване на последиците – ако рискът от експлозия не може да бъде елиминиран на 100%, стандартът управлява последиците чрез инженерни решения, като изграждане на защитни валове, около складовете за съхранение на боеприпаси и взривни вещества. Те служат за пренасочване ударната вълна, намалявайки необходимите безопасни разстояния до околните обекти. Другият начин е проектиране на сгради със здрави железобетонни стени, но лек покрив. При инцидент, взривната вълна излиза вертикално нагоре, вместо да доведе до разрушения на съседни сгради.

Според българското законодателство класификацията на взривни вещества, боеприпаси и пиротехнически изделия, трябва да отговаря на  определени  допустими количества за съхраняването им в едно помещение (ТАБЛ. 1) и при определена съвместимост (ТАБЛ. 2).
ТАБЛ. 1. Допустими количества за съхранение на взривни вещества, боеприпаси и пиротехнически изделия в едно помещеие.
	ВИД НА ВВ

	ГРУПА И КОЛИЧЕСТВО ЗА СЪХРАНЕНИЕ

	Първично ВВ
	група А / 150 kg

	Изделие съдържащо първично ВВ и нямащо две или повече надеждни предпазни устройства
	група В / 2 000 000 бр

	Метателно ВВ или друго взривно дефлагиращо вещество или изделие, съдържащо такова вещество
	група С / 100 t.

	Вторично детониращо ВВ или черен барут

Изделие съдържащо вторично детониращо ВВ, без взривател, с метателен заряд
	група D / 50 t / 150 t
група Е / 150t

	Изделиe съдържащо вторично детониращо ВВ, със собствени възпламенители с метателен заряд (различен от заряда, съдържащ запалима течност или гел, или хиперголни течности) или без метателен заряд
	група F / 150t

	Пиротехтическо вещество или изделие, съдържащо пиротехническо вещество, или изделие съдържащо едновременно ВВ и вещество със светлинен, запалителен, сълзотворен или димообразуващ ефект
	група G / 50t

	Изделие съдържащо едновременно ВВ и бял фосфор
	група Н / 150t

	Изделие съдържащо едновременно ВВ и запалима течност или гел
	група J / 150 t.



	Изделие съдържащо едновременно ВВ и токсичен химически елемент
	група К / 150 t

	ВВ или изделие, съдържащо ВВ и представляващо особен риск (поради своята водоактивност или наличието на хиперголни течности, фосфиди или пирофилно вещество) и налагащо изолиране на всеки вид
	група L / 150 t

	Изделие съдържащо само вещества с изключително ниска чувствителност към детонация
	група N / 150 t

	Вещество или изделие, опаковано или конструирано, така че да се ограничи в пакета всеки опасен ефект, причинен от случайно задействане, а при повреда на опаковката в случай на пожар всички въздействия от взрива или на изхвърлянето на частици са толкова незначителни, че почти не възпрепятстват потушаването на пожара и прилагането на спешни мерки в непосредствена близост до пакета
	група S / допустимото количество е без ограничение, ако отговаря на съответното изпитание на продукта.


ТАБЛ. 2. Допустимо съвместяване при съхраняване на различни групи взривни вещества и боеприпаси
	Група за съвместяване
	A
	B
	C
	D
	E
	F
	G
	H
	J
	L
	N
	S

	A
	X
	
	
	
	
	
	
	
	
	
	
	

	B
	
	X
	
	1
	
	
	
	
	
	
	
	X

	C
	
	
	X
	X
	X
	
	X
	
	
	
	2
	X

	D
	
	1
	X
	X
	X
	
	X
	
	
	
	2
	X

	E
	
	
	X
	X
	X
	
	X
	
	
	
	2
	X

	F
	
	
	
	
	
	X
	
	
	
	
	
	X

	G
	
	
	X
	X
	X
	
	X
	
	
	
	
	X

	H
	
	
	
	
	
	
	
	X
	
	
	
	X

	J
	
	
	
	
	
	
	
	
	
	X
	
	X

	L
	
	
	
	
	
	
	
	
	
	3
	
	

	N
	
	
	2
	2
	2
	
	
	
	
	
	
	X

	S
	
	X
	X
	X
	X
	X
	X
	X
	X
	
	X
	X


ЗАБЕЛЕЖКИ:
1. Пакети съдържащи изделия от група за съвместимост В и вещества и изделия от група D, могат да се съхраняват в едно и също помещение при условие, че са в отделни контейнери (отделения), одобрени от компетентните органи, така че да не представляват опасност за предаване на детонация от изделия от група В до изделия от група D.
2. Когато изделия от група за съвместимост N се съхраняват с вещества и изделия от група за съвместимост C, D или Е, изделията от група за съвместимост N се третират така, като че имат характеристики от група за съвместимост D.
3. Пакети съдържащи вещества и изделия от група за съвместимост L, могат да се съхраняват в едно и също помещение заедно с пакети, съдържащи същия тип вещества или изделия от същата група за съвместимост [2].
Системи за непръкъснат мониторинг в реално време.
Съвременните арсенали интегрират интелигентни технологии, които намаляват необходимостта от чести физически проверки – RF-сензори и Smart тагове, които се вграждат в сандъците с боеприпаси за денонощно проследяване на температурата и влажността. Газови анализатори, представляващи сензори в складовите помещения следящи за микроскопични концентрации на азотен оксид (ON) във въздуха.
Системата plug/play позволява надеждно вземане на решения въз основа на данни и подобрява управлението и безопасността на боеприпасите. Точно регистриране на температура, влажност и движение, лесен монтаж в кутии за боеприпаси или палети, безжично предаване [8]. 
ИЗВОДИ:
Безопасното съхранение на взривните вещества и снаряди е фундаментален компонент от националната сигурност и отбранителна способност на държавата. Пренебрегването на микроклиматичните параметри или нарушенията на техническите изисквания и дисциплина, могат да доведат до необратими балистични дефекти, финансови загуби и трагични инциденти с човешки жертви. 
Съвременният подход към управлението на военните депа изисква преминаване от пасивно съхранение към проактивен и високотехнологичен контрол, чрез приложение на съвременни системи за наблюдение. Инвестициите в модернизиране на складовата инфраструктура, внедряването на дигитални логистични системи и постоянна квалификация на личния състав са най-сигурната гаранция за поддържане на боеприпасите в постоянна бойна готовност.

Интегрирането на методи за изкуствено състаряване, прецизният химически анализ на остатъчните стабилизатори и внедряването на иновации като RF-сензори и Smart тагове позволяват оценка на риска в реално време. Същевременно, стриктното прилагане на международните стандарти на НАТО, като AASTP – 1 , гарантира оперативна зависимост и високо ниво на инженерна защита.
Благодарности:
Авторите изказват благодарност за финансовата подкрепа на НИС-ХТМУ (дог. № 59-05/2026г.). This study is supported by the CLIMATE-KIC KAVA Cross-KIC Scheme (BP2025), 250017, Project “Climate Engine”.
Използвани източници:
1. Л. В. Дубнов, Н. С. Бахаревич, А. И. Романов - „Промышленые взривные вещества”- Издателство „Недра” Москва, 1982г. 

2. Закон за оръжията, боеприпасите, взривните вещества и пиротехническите изделия ( Обн. – ДВ, бр. 73 от 17.09.2010 г., изм. и доп. бр.102 от 2025г.);

3.   Наредба Iз -575’’ на МВР от 2 март 2011г;

4. Наредба № РД – 02 – 20 – 1 от 19.01.2017 г. за планиране на строежи, предназначени за производство, съхранение и търговия на оръжия, боеприпаси, взривни вещества и пиротехнически изделия” ;
5. Правилник по безопасност на труда при взривни работи (Утвърден със Заповед № 294 от 28.12.1996 г. На Министерството на труда и социалните грижи);
6. Талин Д. Д. - „Прогнозирование сроков служебной пригодности зарядов из порохов и твердых ракетных топлив” – Издателство „Государственый технический университет” – Пермь, 2006г. ;
7. AASTР – 1: NATO Guidelines for the Storage of Military Ammunition and Explosives. Brussels: NATO Standartization Office, 2025.;

8. STANAG 2233: NATO Consigment and Asset Tracking by Radio-Frequency Identification (Edition3). Brussels: NATO Standardization office, 2010.
9. STANAG 4440: NATO Guidelines for the Storage of Military Ammunition and Explosives – AASTP – 1 ( Edition 4). NATO Standartization Office, 2025.
Добринка Антонова Антонова, инж., докторант 
Химикотехнологичен и металургичен университет – гр. София, Факултет по химични технологии, катедра „Индустриална безопасност“.

София, бул. Св. Климент Охридски, №8, тел: 02/81 63 262,

e-mail: daant@abv.bg
Методи Кирилов Младенов, доц. д-р инж.
Химикотехнологичен и металургичен университет – гр. София, Факултет по химични технологии, катедра „Индустриална безопасност“.

София, бул. Св. Климент Охридски, №8, тел: 02/81 63 262,

e-mail: mladenov@uctm.edu

_1246153762.unknown

